钦定古今图书集成/明伦汇编/氏族典/第414卷 > 《廖用贤尚友录》 > 伍员
## 钦定古今图书集成/明伦汇编/氏族典/第414卷 > 《廖用贤尚友录》 > 伍员

按《史记伍子胥传》：“伍子胥者，楚人也，名员。父伍奢兄
伍尚，其先曰伍举，以直谏事楚庄王，有名于楚。楚平
王杀奢与尚。伍胥惧，奔吴，说吴王僚，遣公子光伐楚。
公子光刺僚自立，是为吴王阖庐。阖庐既得志，乃兴
师与伍员伐楚，五战至郢，楚昭王出奔，子胥掘楚平
王墓，出其尸鞭之。秦哀公救楚，击吴阖庐乃归。其后”
伐越，越勾践击败吴于㚲苏，伤阖庐指，阖庐病创死。
太子夫差立为王，败越于夫湫。越王栖于会稽之上，
使大夫种厚币请和，伍子胥谏，不听。王疏子胥而用太宰。嚭嚭与子胥有隙，因谗之于王，王乃使使赐伍
子胥属镂之剑，子胥自刎死。吴王闻之大怒，乃取子
胥尸，盛以《鸱夷》革，浮之江中。吴人怜之，为立祠于江
上。